آمریکا خاریجی ایشلر ناظیرلیگی‌نین سؤزچوسو هیتر نوئرت، سوریه‌ده رژیمین محاصیره‌سی آلتین‌داکی شرق غوطه‌نین دوما شهرینده شیمیایی سیلاح ایستیفاده ائدیلدیگی‌نین "چوخ آچیق" اولدوغونو دئدی.
ناظیرلیک سؤزچوسو نوئرت، مطبوعات توپلانتی‌سیندا سوریه‌ده باش وئرن پروسه‌لر حاقیندا سوال‌لاری جوابلاندیردی.
آمریکانین سوریه‌ده رژیمه قارشی نیظامی عملیات کئچیرمه‌سی وضعیتینده، اؤنجه شیمیایی سیلاح‌لارین قاداغان ائدیلمه‌سی تشکیلاتی‌نین (OPCW) راپورونو گؤزله‌ییب گؤزلمیه‌جگینی ایستیقامتینده بیر سوال اوزرینه نوئرت،
بیزیم خصوصی خیدمتیمیز وار، OPCW-ین ایسه معلوماتی" ایفاده‌سینی ایستیفاده ائده‌رک، "(دومادا) شیمیایی ترکیبین ایستیفاده ائدیلدیگی آیدین‌دیر" دئدی.
سؤزچو نوئرت بون‌لاری قید ائتدی:
OPCW"  مئیدانچایا ائنه‌رک معلومات توپلایا‌جاق. بو اؤنملی و گؤردوک‌لری ایش ان یوکسک سویه‌ده، بیز اونلارا اینانیریق. آمریکا حکومتی‌نین ایسه مسئله‌نی آراش‌دیرا‌جاق اؤز مکانیزم‌لری وار. بون‌لار کشفیاتلا باغلی مسئله‌لر. بیز موتتفیق‌لریمیزله، طرفداش‌لاریمیزلا معلومات موبادیله‌سی ایچریسیندییک OPCW-یو تانیییریق. ساده‌جه نه ائتدیگینه دئییل، کیم طرفین‌دن ایستیفاده اولوندوغونو دا بیلمه‌یه احتیاجیمیز وار".
7  آوریل‌ده سوریه‌ده اسد رژیمی‌نین، شرقی غوطه‌ده موخالیف‌لرین نظارتین‌دکی سون نقطه اولان دوما شهرینده سیویل محللره تشکیل ائتدیگی شیمیایی سیلاح سالدیریسندا 78 سیویل وطنداش اؤلدوردو.
